钦定古今图书集成/明伦汇编/官常典/第617卷 > 王弼
## 钦定古今图书集成/明伦汇编/官常典/第617卷 > 王弼

按《列朝诗集》：“弼字存敬，黄岩人。成化十一年进士，除
溧水知县，入为刑部主事，出知兴化府。兴化多豪，郡
称难治。存敬律身端洁，仿古循吏教化式。乡人刘闵
之庐，旌其节孝，延至郡庭，设宾榻尊礼之。行之期年，
郡中大治。旦日视事，日中则郡无留人，坐公堂读书，
竟日而已。病作，民争走祷没，群聚哭甚哀，立祠祀之”，
请衣冠葬焉。存敬为郎时，与杨君谦为诗社，君谦称
其“忠信醇实，神凝目定。早有诗名，才思豪逸，后师山
谷，故多拗句，造思甚苦，与初时骨格稍不同。”